Statusi i Kosovës: A ka ardhur koha për të? - 2003-05-22
Komisioni i Jashtëm i Dhomës së Përfaqësuesve në Kongresin amerikan fton përfaqësues të administratës dhe ekspertë të Ballkanit për një
Që me fjalimet hapëse të dy drejtuesve të Komisionit për Marrëdhëniet me Jashtë, kryetarit të tij, republikanit Henry Hyde dhe demokratit Tom Lantosh u pa qartë se Departamentit të Shtetit, do t’i duhej të mbronte qëndrimin e administratës se nuk ka ardhur ende koha për përcaktimin e statusit përfundimtar për Kosovën. , tha kryetari i komisionit Henry Hyde. Ligjvenësit Henry Hyde dhe Tom Lantosh mbështesin pavarësinë e Kosovës dhe me nxitjen e ish ligjvenësit Joe Dioguardi, që kryeson organizatën lobiste Liga Qytetare Shqiptaro Amerikane, ata kanë paraqitur një rezolutë në Kongres për të njohur pavarësinë e Kosovës. tha ligjvenësi Lantosh. Këto fjalë të ligjvenësit Lantosh gjetën jehonë edhe në fjalimet e disa ligjvenësve të tjerë si Eliot Engel i Nju Jorkut dhe Dana Rohrabacher i Kalifornisë. Por administrata amerikane nuk është e këtij mendimi. Pa lënë shteg për asnjë interpretim ose dyshim, Zëvendës Ndihmësja e Sekretarit të Shtetit për Evropën Jugore dhe Qendrore Janet Bogue, theksoi se Uashingtoni mbështet plotësisht politikën e tanishme të standarteve para statusit. tha zonja Bogue. Këto komente të zyrtares së lartë të Departamentit të Shtetit shkaktuan zhgënjim tek ligjvenësit që kërkojnë zgjidhjen e statusit tani. Veçanërisht i ashpër në kritika ishte ligjvenësi Tom Lantosh. tha ligjvenësi Lantosh. Më pas ligjvenësi Lantosh përmendi 12 shtete të vogla që janë të pavarura dhe anëtare të plota të OKB-së, megjithëse me një popullsi më të vogël se 100 mijë banorë. Ai pati këtë shkëmbim replikash me zonjën Bogue. Tom Lantosh: Janet Bogue: Tom Lantosh: Shkëmbime të tilla ishin të shpeshta në seancën e djeshme. Zyrtarja e Departamentit të Shtetit duke sqaruar politikën e administratës tha se në Kosovë janë bërë përparime jo të vogla, por jo aq sa të quhen të mjaftueshme për plotësimin e standarteve që përfshijnë krijimin e institucioneve demokratike fuksionuese, respektimin e shtetit ligjor, lirinë e lëvizjes, kthimin e refugjatëve dhe stabilitetin ekonomik. Administrata e presidentit Bush nuk e mbështet rezolutën që është paraqitur në Kongres për pavarësinë e Kosovës, pasi një gjë e tillë, siç tha zoja Bogue, do të dërgonte mesazhe të gabuara e kontradiktore në Kosovë. Rezoluta, edhe po të miratohet, nuk do të ketë fuqi ligjore, ajo është më tepër një gjest simbolik për t’i treguar administratës se në Kongres egziston mbështetje për pavarësinë e Kosovës. Në seancë ishin ftuar për të dhënë mendimet e tyre edhe ekspertë të pavarur si Daniel Serwer i Institutit të Paqes, Jim O’Brien i Grupit Albright, ish i dërguar special për Ballkanin në administratën e mëparshme, Joe Dioguardi president i Ligës Civile Shqiptaro-Amerikane, Shirley Cloyes Dioguardi, këshilltare për Ballknin pranë kësaj Lige, ish ambasadori William Walker dhe Martin Vulaj drejtor ekzekutiv i Këshillit Kombëtar Shqiptaro-Amerikan. Seanca të tilla në Kongres kanë më tepër karakter informues. Dhe siç u shpreh një prej analistëve të pavarur, Daniel Serwer i Institutit të Paqes, statusi i Kosovës nuk do të vendoset në Kongresin amerikan, por nga bisedimet mes Prishtinës dhe Beogradit. Megjithatë, sot në një kohë kur vëmendja e Shteteve të Bashkuara është përqëndruar tek lufta kundër terrorizmit dhe zhvillimet në botën arabe, organizmi i këtyre seancave tregon se Ballkani nuk është harruar.